नर्स को प्रताड़ित करने के आरोप में डॉक्टर गिरफ्तार
होशंगाबाद| सामुदायिक स्वास्थ्य केंद्र में पदस्थ एएनएम राधा श्रीवास (28) के सुसाइड मामले में पुलिस ने शुक्रवार को आरोपी आयुष चिकित्सक डॉ. डीडी राय को गिरफ्तार कर लिया। जबकि प|ी मेघा और साले विभाष के खिलाफ भी आत्महत्या को उकसाने का प्रकरण दर्ज कर लिया। दोनों की तलाश की जा रही है। पुलिस जांच के लिए साइबर सेल की मदद भी ले रही है।
राधा श्रीवास ने गुरुवार को मलेरिया रोधी गोलियां भारी मात्रा में खा ली थी। इससे मौत हो गई थी। सुसाइड नोट में उसने सामुदायिक स्वास्थ्य केंद्र के डॉ. डीडी राय , प|ी मेघा और साले विभाष पर वीडियो वायरल करने की धमकी देने का आरोप लगाया था। स्टेशन रोड थाना प्रभारी एसएस चौहान ने बताया सुसाइड नोट व परिजनों के बयानों व परिस्थितियों के अनुसार डॉ. राय व प|ी साले को आरोपी बनाते हुए धारा 306, 34 का प्रकरण दर्ज किया। शाम 6 बजे डॉ. राय को उनके बनर्जी कालोनी स्थित मकान से गिरफ्तार कर लिया। राय ने पूछताछ में बताया उसके व राधा के बीच मित्रवत संबंध थे। मेघा व विभाष उसे प्रताड़ित करते थे। ऑडियो व पिक्चर अपलोड करने की आशंका डॉ राय ने दोनों पर जाहिर की है। डॉ. राय को शनिवार को न्यायालय में पेश करेंगे। जिला आयुष अधिकारी डॉ. गिरिराज व्यास ने बताया पूरे मामले की जानकारी डॉयरेक्टर को भेजी जाएगी। निलंबन प्रस्ताव भी भेजेंगे।
दोनों को तलाश रहे हैं। राधा ने आखिर बार किससे क्या बात की। पिक्चर कौन भेजता था इसकी जानकारी साइबर सेल से निकाली जाएगी। सुसाइड नोट की भी एक्सपर्ट से जांच कराई जाएगी। राधा के पति संजय ने एसडीएम राजेश शाही को ज्ञापन सौंपकर 24 घंटे के भीतर आरोपियों की गिरफ्तारी की मांग की।
क्या है मामला
एनआरसी की नर्स राधा श्रीवास का शव गुरुवार सुबह उनके बनर्जी कालोनी स्थित किराए के मकान में मिला था। पति व परिजनों के मुताबिक राधा ने मलेरिया रोधी 80 गोलियां खाई थी। दवाओं के ओवरडोज से राधा की मौत हो गई थी। घर से सुसाइड नोट मिला था। इसमें डॉ. राय उनकी प|ी मेघा व साले पर प्रताड़ित करने व वीडियो बनाकर बेचने की बात लिखी थी। डॉ. राय व मेघा के बीच विवाद चल रहा है। इसी विवाद के चलते राधा को परेशान करने की बात सामने आई है। पिक्चर अपलोड की धमकी से तनाव में आने के बाद राधा के आत्महत्या करने का कदम उठाया।
पिपरिया की नर्स के आत्महत्या मामले में
hin_Deva hin_Deva hin_Deva hin_Deva hin_Deva hin_Deva hin_Deva